Tammiku (Väike-Maarja)

Tammiku on küla Lääne-Viru maakonnas Väike-Maarja vallas.

Enne Eesti omavalitsuste haldusreformi 2017. aastal kuulus küla Rakke valda.

Ajalugu
Tammikus asus Emumäe piirkonna (Pudiviru) muinasaegne keskus. Tänapäeval on teada Tammiku linnamägi ehk Rahaaugumägi, kaheksa kultusekivi ja 1959. aastal läbikaevatud maa-alune kalmistu Kolgata ehk Pealuumäel. Rahvapärimuste järgi olnud Tammikus veel Taaratammik ja Hiietammik, samuti  ja .

18. saj. L.A. Mellini kaardi järgi oli Suur-Tammiku ja Salla mõisa vahelisel teel Laane (Lane) kõrts.

Muistendid
Vanasti oli Suur-Tammikul 14 talukohta ja 15-s sepa koht. Mõis võttis osa talusid oma külge, tahtis oma maid suurendada. Tema krunt oli alul liiga väike. Mõisnik hävitas ära Tõnnikese, Vanamardi ja Altrahva talud, teiste nimesid jutustaja enam ei mäleta. Mõisnik maad kusagil asemele ei andnud, nii jäi endine peremees vabadikuks. (Juhan Steinberg)

Vaata ka
Tammiku linnamägi
Väike-Tammiku
Tammiku järv
Väike-Tammiku järv
Viru-Tammiku paisjärv ehk Juta järv
Tammelehe loodusala

Viited

Väike-Maarja vald
Lääne-Viru maakonna külad
Simuna kihelkond